ભારતીય ક્રિકેટ બોર્ડ ઘણી વખત હરિફ બોર્ડ સાથે સહમતીથી અચાનક નવી શ્રેણી ગોઠવી દેતું હોય છે, આવી મેચોને પણ ફ્યુચર ટૂર પ્રોગ્રામમાં સામેલ કરવામાં આવતી નથી. ટૂંકમાં ભારતીય ક્રિકેટ બોર્ડ હાલમાં જે પ્રકારે મેચો ઘટાડવાનો દાવો કરી રહ્યું છે, તેવું હકીકતમાં થાય તેવી શક્યતા ઓછી હોવાનું ક્રિકેટ વર્તુળોમાં ચર્ચાય છે. ઘરઆંગણાની મેચો વધી પણ મેચના દિવસો ઘટયા! નવા કાર્યક્રમમાં સ્પષ્ટ જોઈ શકાય છે કે, ભારતે ટેસ્ટ મેચ રમવામાં ઘટાડો કરવાનું અને વધુને વધુ ટ્વેન્ટી-૨૦ રમવાનું આયોજન કર્યું છે. બીસીસીઆઇએ ઘરઆંગણાની મેચો ૫૧થી વધારીને ૮૧ કરી છે. જોકે મેચના દિવસો ઘટી ગયા છે, જે દર્શાવે છે કે, બોર્ડને હવે ટેસ્ટને બદલે ટી-૨૦માં વધુ રસ છે.